(ร่าง) เอกสารแจ้งการประมวลผลข้อมูลส่วนบุคคลสำหรับผู้รับบริการ **(Privacy Notice)**

(“ร้านยา”) ให้ความสำคัญกับการคุ้มครองข้อมูลส่วนบุคคล และในฐานะที่ร้านยาเป็นผู้ควบคุมข้อมูลส่วนบุคคลตามพระราชบัญญัติคุ้มครองข้อมูลส่วนบุคคล พ.ศ. 2562 ร้านยามีหน้าที่ตามกฎหมายในการแจ้งเอกสารฉบับนี้ให้ท่านทราบถึงเหตุผลและวิธีการที่ร้านยาเก็บรวบรวม ใช้ หรือเปิดเผยข้อมูลส่วนบุคคลของท่าน รวมถึงแจ้งให้ท่านทราบสิทธิของท่านในฐานะเจ้าของข้อมูลส่วนบุคคล

**1. คำนิยาม**

**“ข้อมูลส่วนบุคคล”** หมายถึง ข้อมูลส่วนบุคคลของคนที่มีชีวิตอยู่ที่สามารถระบุตัวตนของบุคคลนั้นได้ไม่ว่าทางตรงหรือทางอ้อม

**“ข้อมูลส่วนบุคคลที่อ่อนไหว”** หมายถึง ข้อมูลส่วนบุคคลที่เกี่ยวกับเชื้อชาติ เผ่าพันธุ์ ความคิดเห็นทางการเมือง ความเชื่อในลัทธิ ศาสนาหรือปรัชญา พฤติกรรมทางเพศ ประวัติอาชญากรรม ข้อมูลสุขภาพ ความพิการ ข้อมูลสหภาพแรงงาน ข้อมูลพันธุกรรม ข้อมูลชีวภาพ (เช่น ข้อมูลภาพจำลองใบหน้า ข้อมูลจำลองม่านตา ข้อมูลจำลองลายนิ้วมือ) หรือข้อมูลอื่นใดที่กระทบต่อเจ้าของข้อมูลส่วนบุคคลในทำนองเดียวกันตามที่คณะกรรมการคุ้มครองข้อมูลส่วนบุคคลประกาศกำหนด

**“ประมวลผล”** หมายถึง เก็บรวบรวม ใช้ หรือเปิดเผย

**“ผู้ควบคุมข้อมูลส่วนบุคคล”** หมายถึง บุคคลหรือนิติบุคคลที่มีอํานาจในการตัดสินใจเกี่ยวกับการเก็บรวบรวม ใช้ หรือเปิดเผยข้อมูลส่วนบุคคล

**“ผู้ประมวลผลข้อมูลส่วนบุคคล”** หมายถึง บุคคลหรือนิติบุคคลซึ่งดำเนินการเกี่ยวกับการเก็บรวบรวม ใช้ หรือเปิดเผยข้อมูลส่วนบุคคลตามคำสั่งหรือในนามของผู้ควบคุมข้อมูลส่วนบุคคล ทั้งนี้ บุคคลหรือนิติบุคคลซึ่งดำเนินการดังกล่าวไม่เป็นผู้ควบคุมข้อมูลส่วนบุคคล

**2. ข้อมูลส่วนบุคคลที่ร้านยา เก็บรวบรวมจากท่าน**

ข้อมูลส่วนบุคคลของท่านที่ร้านยาเก็บรวบรวม สามารถจำแนกเป็นประเภทดังต่อไปนี้

| **ประเภทข้อมูลส่วนบุคคล** | **รายละเอียด** |
| --- | --- |
| 1. ข้อมูลระบุตัวตน (Identification data) | เช่น ชื่อ นามสกุล เลขที่บัตรประชาชน ID รูปถ่ายใบหน้า เพศ วันเดือนปีเกิด หรือ หมายเลขที่ระบุตัวตนอื่น ๆ |
| 2. ข้อมูลสำหรับการติดต่อ (Contact data) | เช่น ที่อยู่ หมายเลขโทรศัพท์ อีเมล |
| 3. ข้อมูลการเงิน (Financial data) | เช่น ข้อมูลการเรียกเก็บเงิน ข้อมูลบัตรเครดิตหรือเดบิต รายละเอียดบัญชีธนาคาร ข้อมูลเงินเดือน ข้อมูลใบเสร็จ ข้อมูลใบราคา |
| 4. ข้อมูลการสมัครข่าวสารและการเข้าร่วมโครงการ | เช่น ข้อมูลการลงทะเบียนเพื่อรับข่าวสารและเข้าร่วมกิจกรรมโครงการ |
| 5. ข้อมูลสถิติ (Statistical Data) | เช่น ข้อมูลที่ไม่ระบุตัวตน จำนวนผู้เข้าร่วมโครงการ และจำนวนการเข้าชมเว็บไซต์ |
| 6.ข้อมูลที่เกี่ยวกับการใช้งานคอมพิวเตอร์และอุปกรณ์อิเล็กทรอนิกส์อื่น ๆ (Computer and Electronic Device Usage Data) | เช่น ข้อมูลการใช้งานคอมพิวเตอร์ เช่น หมายเลข MAC / IP Address ของอุปกรณ์คอมพิวเตอร์ และหรืออุปกรณ์อิเล็กทรอนิกส์ต่าง ๆ หมายเลขคอมพิวเตอร์ลายพิมพ์นิ้วมือในการเข้าใช้งานเครื่องคอมพิวเตอร์  ข้อมูลจากการเข้าใช้เว็บไซต์ เช่น ชนิดของบราวเซอร์ที่ใช้งาน ข้อมูล Cookies การตั้งค่าเรื่องเขตเวลา (Time Zone) ระบบปฏิบัติการ แพลตฟอร์มและเทคโนโลยีของอุปกรณ์ที่ใช้เข้าเว็บไซต์ และ Online Appointment System |
| 7. ข้อมูลด้านสุขภาพ (Health data) | เช่น ข้อมูลการรักษาพยาบาล รายงานที่เกี่ยวกับสุขภาพกายและสุขภาพจิต การดูแลสุขภาพของผู้รับบริการ ผลการทดสอบจากห้องทดลอง การวินิจฉัย ชื่อโรคที่ได้รับการวินิจฉัย ข้อมูลที่เกี่ยวข้องกับการใช้ยาและแพ้ยา ประวัติแพ้อาหาร ผลเลือด ผลตรวจทางห้องปฏิบัติการ ผลตรวจชิ้นเนื้อทางพยาธิวิทยา ภาพถ่ายทางรังสีวิทยา และรายงานผลการตรวจทางรังสีวิทยารายการยาที่แพทย์ได้สั่ง ข้อมูลที่จำเป็นต่อการให้บริการทางการแพทย์ ข้อมูล Feedback และผลการรักษา |

**3. แหล่งที่มาของข้อมูลส่วนบุคคล**

ร้านยาเก็บรวบรวมข้อมูลส่วนบุคคลของท่านจากแหล่งที่มาดังต่อไปนี้

1. ข้อมูลส่วนบุคคลที่ได้โดยตรงจากท่านไม่ว่าจะด้วยตนเอง หรือผ่านช่องทางออนไลน์ ได้แก่

* การที่ท่านติดต่อกับร้านยาเพื่อสอบถามข้อมูลเรื่องการให้บริการของร้านยา
* การที่ท่านเป็นผู้รับบริการกับกับร้านยา
* การที่ท่านเข้าร่วมกิจกรรมโครงการของร้านยา ( กิจกรรมในร้านยา หรือ ออกไปร่วมกับหน่วยงาน
* ข้อมูลส่วนบุคคลที่ได้มาจากคุกกี้ (cookies) เมื่อท่านเข้าชมเว็บไซต์ของร้านยา ข้อมูลเหล่านี้ช่วยให้ร้านยาสามารถจัดให้มีการบริการที่ดีขึ้น เร็วขึ้น ปลอดภัยขึ้นเมื่อท่านใช้บริการจากเว็บไซต์ โปรดดูข้อมูลเพิ่มเติมในส่วนของนโยบายคุกกี้ของร้านยาด้านล่าง

2. ข้อมูลส่วนบุคคลที่ได้รับโดยทางอ้อม ได้แก่

* การที่ร้านยาได้รับมอบหมายจากบุคคลหรือหน่วยงานอื่นให้ดำเนินการใด ๆ เกี่ยวกับข้อมูลส่วนบุคคลในฐานะที่ร้านยาเป็นผู้ประมวลผลข้อมูลส่วนบุคคล (Data Processor) ของบุคคลหรือหน่วยงานนั้น โดยร้านยาจะไม่ใช้ข้อมูลส่วนบุคคลนอกเหนือไปจากวัตถุประสงค์ที่ร้านยาได้รับมอบหมาย

**4. การแบ่งปันข้อมูลส่วนบุคคลกับกลุ่มร้านยาสร้างเสริมสุขภาพและควบคุมยาสูบ**

. “ร้านยา”ได้มีข้อกำหนดร่วมกันในการรักษาความลับและคุ้มครองข้อมูลส่วนบุคคลของท่านตามมาตรฐานที่กำหนดในพระราชบัญญัติคุ้มครองข้อมูลส่วนบุคคล พ.ศ. 2562

**5. วัตถุประสงค์ในการเก็บรวบรวม ใช้ และเปิดเผยข้อมูลส่วนบุคคล**

ร้านยาประมวลผลข้อมูลส่วนบุคคลของท่านภายใต้ขอบเขตที่กำหนดไว้โดยพระราชบัญญัติคุ้มครองข้อมูลส่วนบุคคล พ.ศ. 2562 และเก็บรวบรวมข้อมูลเพียงเท่าที่จำเป็นสำหรับการดำเนินการดังกล่าว โดยร้านยา ได้สรุปการใช้ข้อมูลส่วนบุคคลของท่าน พร้อมทั้งอธิบายฐานการประมวลผลข้อมูลส่วนบุคคลที่ชอบด้วยกฎหมาย (Lawful Basis of Processing) ดังนี้

|  | **วัตถุประสงค์** | **ประเภทข้อมูล** | **ฐานการประมวลผลที่ชอบด้วยกฎหมาย** |
| --- | --- | --- | --- |
| 1. | ให้บริการตรวจวิเคราะห์ทางการแพทย์ (Laboratory Service) และบริการตรวจสุขภาพ | - ข้อมูลระบุตัวตน  - ข้อมูลสำหรับการติดต่อ  - ข้อมูลด้านสุขภาพ  - ข้อมูลการเงิน  - ข้อมูลสถิติ | 1. เป็นการจำเป็นเพื่อการปฏิบัติตามสัญญาให้บริการกับท่านในฐานะที่ท่านเป็นคู่สัญญากับร้านยา (ม.24(3))  2. สำหรับข้อมูลสุขภาพ ร้านยาจะดำเนินการเมื่อได้รับความยินยอมโดยชัดแจ้งจากท่าน (ม.26) |
| 2. | ให้บริการอื่นๆ ของร้านยา ได้แก่   * บริการงานสร้างเสริมสุขภาพและป้องกันโรค เช่น บริการเลิกบุหรี่ บริการคัดกรองความเสี่ยงโรคต่าง * บริการเติมยาหรือจ่ายยาตามใบสั่งยาให้ผู้ป่วยที่ส่งมาจาก รพ. * บริการตามสิทธิประโยชน์ของระบบประกันสุขภาพของประเทศ * บริการจำหน่าย หรือแจกเครื่องมืออุปกรณ์ทางการแพทย์ * บริการจัดการซัพพลายเชนในธุรกิจสุขภาพ | - ข้อมูลระบุตัวตน  - ข้อมูลสำหรับการติดต่อ  - ข้อมูลด้านสุขภาพ  - ข้อมูลการเงิน  - ข้อมูลสถิติ | เป็นการจำเป็นเพื่อการปฏิบัติตามสัญญาให้บริการกับท่านในฐานะที่ท่านเป็นคู่สัญญากับร้านยา (ม.24(3)) |
| 3. | เพื่อจัดการความสัมพันธ์กับท่านในฐานะผู้รับบริการ โดยการจัดกิจกรรมส่งเสริมการขายและกิจกรรมโครงการต่าง ๆ | - ข้อมูลระบุตัวตน  - ข้อมูลสำหรับการติดต่อ  - ข้อมูลสถิติ  - ข้อมูลจากการเข้าใช้เว็บไซต์ | เป็นการจำเป็นเพื่อการปฏิบัติตามสัญญาให้บริการกับท่านในฐานะที่ท่านเป็นคู่สัญญากับร้านยา (ม.24(3)) |
| 4. | รวบรวมสถิติของผู้รับบริการเพื่อพัฒนาคุณภาพการให้บริการของร้านยา โดยไม่มีการใช้ข้อมูลบ่งชี้ตัวตนของเจ้าของข้อมูล และร้านยาจะรักษาความลับของข้อมูลดังกล่าวของท่านอย่างเคร่งครัด | - ข้อมูลสถิติ  - ข้อมูลจากการเข้าใช้เว็บไซต์ | เพื่อประโยชน์โดยชอบด้วยกฎหมายของร้านยา (Legitimate Interest) ในการวิเคราะห์ข้อมูลสถิติโดยไม่ใช้ข้อมูลส่วนบุคคลที่ระบุตัวตนได้เพื่อพัฒนาและเพิ่มประสิทธิภาพในการให้บริการ (ม.24(5)) |
| 5. | เพื่อบริหารจัดการเว็บไซต์ของร้านยาเพื่อให้ผู้เข้าชมเว็บไซต์ใช้งานได้อย่างมีประสิทธิภาพ และเพื่อแก้ปัญหาในเชิงเทคนิคที่เกิดขึ้นในการใช้เว็บไซต์ | - ข้อมูลสถิติ  - ข้อมูลจากการเข้าใช้เว็บไซต์- ข้อมูลด้านเทคนิค | เพื่อประโยชน์โดยชอบด้วยกฎหมายของร้านยา (Legitimate Interest) ในการวิเคราะห์ข้อมูลสถิติโดยไม่ใช้ข้อมูลส่วนบุคคลที่ระบุตัวตนได้เพื่อพัฒนาและเพิ่มประสิทธิภาพในการให้บริการ (ม.24(5)) |
| 6. | เพื่อทำการตลาดแบบตรงกับท่านในการเสนอสินค้าหรือบริการอื่นของร้านยาที่ท่านอาจสนใจ (เฉพาะกรณีที่ท่านให้ความยินยอม) | - ข้อมูลระบุตัวตน  - ข้อมูลการติดต่อ  - ข้อมูลการสมัครข่าวสารและการเข้าร่วมกิจกรรมทางการตลาด | ร้านยาจะขอความยินยอมจากท่านในการให้เรานำข้อมูลส่วนบุคคลท่านไปทำการตลาดแบบตรง (ม.24) |

นอกจากวัตถุประสงค์ที่ระบุข้างต้นแล้ว ร้านยา จะไม่นำข้อมูลส่วนบุคคลของท่านไปใช้เพื่อวัตถุประสงค์อื่น ยกเว้นในกรณีที่พระราชบัญญัติคุ้มครองข้อมูลส่วนบุคคล พ.ศ. 2562 อนุญาต เช่น

* เพื่อการปฏิบัติตามกฎหมายของร้านยา ตาม พรบ.ยา
* เพื่อการก่อตั้งสิทธิเรียกร้องตามกฎหมาย
* เพื่อความจำเป็นในการปฏิบัติตามกฎหมายด้านการคุ้มครองแรงงาน การให้สวัสดิการรักษาพยาบาล การประกันสังคม
* เพื่อประโยชน์ด้านสาธารณสุข หรือการคุ้มครองทางสังคมอื่นใดโดยร้านยา จัดให้มีมาตรการที่เหมาะสมเพื่อคุ้มครองสิทธิขั้นพื้นฐานและประโยชน์ของเจ้าของข้อมูลส่วนบุคคล

**6. การเปิดเผยหรือแบ่งปันข้อมูลส่วนบุคคล**

ร้านยาจะไม่เปิดเผยข้อมูลส่วนบุคคลของท่านให้บุคคลภายนอก ยกเว้นเป็นกรณีที่กฎหมายอนุญาตเพื่อความจำเป็นในการปฏิบัติงาน ซึ่งทำให้ร้านยา อาจเปิดเผยข้อมูลส่วนบุคคลได้ในกรณีต่อไปนี้

1. เปิดเผยข้อมูลส่วนบุคคลให้หน่วยงานราชการ หน่วยงานผู้มีอำนาจหรือบุคคลใดๆ เมื่อมีกฎหมายกำหนดหรือให้อำนาจ รวมถึงการปฏิบัติตามคำสั่งศาล

2. การเปิดเผยข้อมูลส่วนบุคคลให้กับบุคคลหรือนิติบุคคลที่ร้านยา จำเป็นต้องปฏิบัติตามสัญญาเพื่อผลประโยชน์ของท่านในฐานะเจ้าของข้อมูลส่วนบุคคล โดยร้านยา กำหนดให้บุคคลหรือนิติบุคคลเหล่านี้ต้องรักษาความลับและคุ้มครองข้อมูลส่วนบุคคลของท่านตามมาตรฐานที่พระราชบัญญัติคุ้มครองข้อมูลส่วนบุคคล พ.ศ. 2562 กำหนด ซึ่งบุคคลหรือนิติบุคคลในข้อนี้ได้แก่

* กลุ่มร้านยาในเครือข่าย
* แพลตฟอร์มโฆษณาออนไลน์
* ที่ปรึกษาด้านการตลาด
* บุคลากรหรือร้านยาที่เชี่ยวชาญด้านการแพทย์/บริการการแพทย์
* ผู้ประมวลผลข้อมูลส่วนบุคคลที่จำเป็นต่อการปฏิบัติงานของร้านยา เช่น ผู้รับจ้าง หรือผู้ให้บริการตรวจทางห้องปฏิบัติการ การจัดทำข้อมูล การโทรคมนาคม ระบบคอมพิวเตอร์ การชำระเงิน หรือการให้บริการด้านเทคโนโลยี (Technology Outsource)

ร้านยากำหนดให้บุคคลหรือนิติบุคคลภายนอกที่ร้านยาเปิดเผยหรือแบ่งปันข้อมูลส่วนบุคคลของท่านให้ไปข้างต้นต้องรักษาความลับและคุ้มครองข้อมูลส่วนบุคคลของท่านตามมาตรฐานที่พระราชบัญญัติคุ้มครองข้อมูลส่วนบุคคล พ.ศ. 2562 กำหนด และใช้ข้อมูลส่วนบุคคลของท่านได้เฉพาะตามวัตถุประสงค์ที่ได้กำหนดไว้ระหว่างร้านยาและบุคคลหรือนิติบุคคลภายนอกนั้น เพื่อป้องกันการเปิดเผยข้อมูลส่วนบุคคลโดยมิชอบ และป้องกันการใช้ข้อมูลส่วนบุคคลของท่านนอกเหนือจากวัตถุประสงค์ที่ได้ตกลงกันไว้

3. ร้านยา อาจเก็บข้อมูลส่วนบุคคลไว้ในระบบประมวลผลแบบคลาวด์ (Cloud Computing) โดยใช้บริการจากบุคคลที่สามไม่ว่าตั้งอยู่ในประเทศไทยหรือต่างประเทศ โดยร้านยา ได้เข้าทำสัญญากับบุคคลดังกล่าวด้วยความระมัดระวังและพิจารณาถึงระบบรักษาความปลอดภัยในการเก็บรักษาข้อมูลส่วนบุคคลที่ผู้ให้บริการระบบ Cloud Computing นั้นให้กับการคุ้มครองข้อมูลส่วนบุคคล

**7. ระยะเวลาในการเก็บรักษาข้อมูลส่วนบุคคล**

1. ร้านยาเก็บข้อมูลส่วนบุคคลของท่านไว้ในระยะเวลาที่จำเป็นเพื่อดำเนินการตามวัตถุประสงค์ในการให้บริการ และเป็นไปตามระยะเวลาที่กำหนดโดยมาตรฐานทางบัญชี มาตรฐานทางกฎหมาย และกฎระเบียบอื่นที่เกี่ยวข้อง

2. ในการกำหนดระยะเวลาในการเก็บรักษาข้อมูล ร้านยาจะพิจารณาถึงจำนวน ลักษณะการใช้งาน วัตถุประสงค์ในการให้บริการ ความอ่อนไหวของข้อมูลส่วนบุคคล และความเสี่ยงที่อาจเกิดขึ้นจากการใช้ข้อมูลส่วนบุคคลโดยมิชอบ และระยะเวลาที่กำหนดโดยกฎหมายที่เกี่ยวข้อง

3. ข้อมูลส่วนบุคคลของท่านที่ได้มาจากคุกกี้ (Cookies) ในการเก็บข้อมูลเมื่อท่านเข้าใช้เว็บไซต์ จะเก็บไว้ไม่เกิน 12 เดือน หรือตามที่กฎหมายที่เกี่ยวข้องกำหนด

2. ในกรณีที่ร้านยาต้องปฏิบัติตามกฎหมาย ปฏิบัติตามคำสั่งศาล หรือต้องก่อตั้งสิทธิเรียกร้องตามกฎหมายเพื่อเข้ากระบวนการระงับข้อพิพาทใดๆ ร้านยา อาจจัดเก็บข้อมูลส่วนบุคคลได้ตามระยะเวลาของอายุความตามกฎหมาย หรือจนกว่าข้อพิพาทนั้นจะถึงที่สุดแล้วแต่กรณี

**8. มาตรการในการเก็บรักษาและประมวลผลข้อมูลส่วนบุคคล**

1. ร้านยาจะจัดการเก็บรักษาข้อมูลส่วนบุคคลด้วยมาตรการไม่น้อยกว่าระดับที่กฎหมายกำหนด และด้วยระบบที่เหมาะสม เพื่อป้องกันและรักษาความปลอดภัยข้อมูลส่วนบุคคลนั้น เช่น ใช้โปรโตคอลความปลอดภัย (Secure Sockets Layer: SSL) ปกป้องด้วยไฟร์วอลล์ รหัสผ่าน และมาตรการทางเทคนิคอื่นๆ สำหรับการเข้ารหัสข้อมูลผ่านทางอินเตอร์เน็ต และจัดเก็บในสถานที่ที่มีระบบป้องกันการเข้าถึงที่จำกัดบุคคลที่สามารถเข้าถึงได้สำหรับข้อมูลส่วนบุคคลที่อยู่ในรูปแบบเอกสาร

2. ร้านยาจำกัดการเข้าถึงข้อมูลส่วนบุคคลที่อาจจะเข้าถึงได้โดยพนักงาน ตัวแทน คู่ค้า หรือบุคคลภายนอก การเข้าถึงข้อมูลส่วนบุคคลของบุคคลภายนอกจะสามารถทำได้ตามเท่าที่กำหนดไว้หรือตามคำสั่ง ซึ่งบุคคลภายนอกจะต้องมีหน้าที่ในการรักษาความลับและคุ้มครองข้อมูลส่วนบุคคล

3. ร้านยาจัดให้มีวิธีการทางเทคโนโลยีเพื่อป้องกันไม่ให้มีการเข้าสู่ระบบคอมพิวเตอร์ที่ไม่ได้รับอนุญาต

4. ร้านยา มีระบบตรวจสอบเพื่อจัดการทำลายข้อมูลส่วนบุคคลที่ไม่มีความจำเป็นในการดำเนินการของร้านยา

5. ในกรณีที่เป็นข้อมูลส่วนบุคคลที่อ่อนไหวร้านยา จะจัดให้มีมาตรการการรักษาความมั่นคงปลอดภัยของข้อมูล อิเล็กทรอนิกส์ในด้านการเข้าถึงและควบคุมการใช้งาน มีระบบการใช้งานและระบบสำรองพร้อมทั้งแผนสำหรับกรณีฉุกเฉิน และมีการตรวจสอบประเมินความเสี่ยงของระบบอย่างสม่ำเสมอ

**9. กิจกรรมทางการตลาดและการส่งเสริมการตลาด**

ร้านยาอาจดำเนินกิจกรรมทางการตลาดและการส่งเสริมการตลาดหรือให้บุคคลภายนอกที่ร้านยามีข้อตกลงด้วยดำเนินการในกรณีดังต่อไปนี้

* ในกรณีที่ร้านยานำข้อมูลส่วนบุคคลของท่านไปใช้ในการทำการตลาดแบบตรง (Direct Marketing) กับท่าน ร้านยาจะดำเนินการได้เฉพาะกรณีที่ท่านให้ความยินยอมโดยชัดแจ้งกับร้านยา และร้านยาได้มีการแจ้งถึงวัตถุประสงค์ของการใช้ข้อมูลท่านเพื่อการทำการตลาดแบบตรงนั้นกับท่านแล้ว ทั้งนี้ ท่านสามารถยกเลิกการให้ความยินยอมกับร้านยาในเรื่องการทำการตลาดแบบตรงได้ตลอดเวลาโดยผ่านระบบการยกเลิกการรับข้อมูลของร้านยา
* ในการทำการตลาดแบบตรงกับท่าน ร้านยาใช้ข้อมูลของท่านในการวิเคราะห์พฤติกรรมการเลือกโครงการที่อยู่เพื่อนำเสนอบริการและโครงการที่ตรงกับความต้องการของท่าน
* ในกรณีการเข้าร่วมกิจกรรมส่งเสริมการขายของร้านยา เช่น กิจกรรมการเล่นเกม หรือกิจกรรมในช่องทาง Social Network ต่างๆ เพื่อประชาสัมพันธ์สินค้าและบริการของร้านยาให้บุคคลทั่วไปทราบ ร้านยาจะไม่นำข้อมูลของท่านไปประมวลผลเพื่อทำการตลาดแบบตรง (Direct Marketing) ยกเว้นท่านจะให้ความยินยอมโดยชัดแจ้งให้ร้านยานำข้อมูลส่วนบุคคลไปทำการตลาดแบบตรงได้ โดยร้านยาจะแจ้งท่านถึงวัตถุประสงค์ของการใช้ข้อมูลท่านเพื่อการทำการตลาดแบบตรง และท่านสามารถยกเลิกการให้ความยินยอมกับร้านยาในเรื่องการทำการตลาดแบบตรงได้ตลอดเวลาโดยผ่านระบบการยกเลิกการรับข้อมูลของร้านยา

**10. การใช้คุกกี้ (Cookies)**

Cookies คือ text files ที่อยู่ในคอมพิวเตอร์ของท่านที่ใช้เพื่อจัดเก็บรายละเอียดข้อมูล log การใช้งานอินเทอร์เน็ตของท่านหรือพฤติกรรมการเยี่ยมชมเว็บไซต์ของท่าน ร้านยาใช้ Cookies ในการจัดเก็บข้อมูลการเข้าเยี่ยมชมเว็บไซต์ของท่านเพื่อช่วยให้ร้านยาสามารถจัดให้มีการบริการที่ดีขึ้น เร็วขึ้น และปลอดภัยขึ้น เมื่อท่านใช้บริการผ่านเว็บไซต์ โดยร้านยาใช้ Cookies ในกรณีดังต่อไปนี้

* Cookies เพื่อการทำงานของเว็บไซต์ (Functionality Cookies): ร้านยาใช้ Cookies ประเภทนี้เพื่อช่วยให้ร้านยาจดจำอุปกรณ์หรือบราวเซอร์ของท่านเพื่อให้ร้านยาสามารถจัดทำเนื้อหาให้เหมาะสมกับความสนใจส่วนบุคคลของท่านได้รวดเร็วขึ้น และช่วยให้การบริการและแพลตฟอร์มสะดวกสบายและเป็นประโยชน์ต่อท่านมากขึ้น ในการปิดใช้งาน Cookies นี้ ท่านสามารถตั้งค่าอุปกรณ์ของคุณโดยดูวิธีการช่วยเหลือของเบราเซอร์หรืออุปกรณ์ของท่าน
* Cookies เพื่อการวิเคราะห์ (Analytic cookies): ร้านยาใช้ Analytics Cookies ที่ให้บริการโดยบุคคลภายนอกเพื่อเก็บข้อมูลว่าผู้เข้าชมเว็บไซต์ของร้านยามีการใช้งานอย่างไร ร้านยาทำข้อมูลผู้เข้าชมเว็บไซต์เป็นข้อมูลนิรนามทั้งหมด (Anonymization) และส่งผ่านไปที่บุคคลภายนอกผู้ที่จะสามารถใช้ข้อมูลเหล่านี้หรือเปิดเผยข้อมูลเหล่านี้ให้กับบุคคลอื่นที่ประมวลผลข้อมูลให้ตามที่กฎหมายอนุญาต บุคคลภายนอกจะไม่รวมข้อมูลของท่านที่ได้ไปจากเว็บไซต์ของร้านยากับข้อมูลที่บุคคลภายนอกมีอยู่แล้ว ท่านสามารถเลือกปิดการใช้งาน Cookies ลักษณะนี้บนหน้าเว็บไซต์ของร้านยา

**11. สิทธิของเจ้าของข้อมูลส่วนบุคคล**

ในฐานะเจ้าของข้อมูลส่วนบุคคล ท่านมีสิทธิร้องขอให้ร้านยาดำเนินการเกี่ยวกับข้อมูลส่วนบุคคลของท่านตามขอบเขตที่กฎหมายอนุญาตให้กระทำได้ ดังนี้

1. สิทธิในการเพิกถอนความยินยอม (right to withdraw consent): ท่านมีสิทธิในการเพิกถอนความ ยินยอมในการประมวลผลข้อมูลสวนบุคคลที่ท่านได้ให้ความยินยอมกับร้านยาได้ ตลอดระยะเวลาที่ ข้อมูลส่วนบุคคลของท่านอยู่กับร้านยา

2. สิทธิในการเข้าถึงข้อมูลส่วนบุคคล (right of access): ท่านมีสิทธิในการเข้าถึงข้อมูลส่วนบุคคลของ ท่านและขอให้ร้านยาทำสำเนาข้อมูลส่วนบุคคลดังกล่าว รวมถึงขอให้ร้านยาเปิดเผยการได้มาซึ่งข้อมูลส่วน บุคคลที่ท่านไม่ได้ให้ความยินยอมต่อร้านยาให้แก่ท่านได้

3. สิทธิในการแก้ไขข้อมูลส่วนบุคคลให้ถูกต้อง (right to rectification): ท่านมีสิทธิในการขอให้ร้านยา แก้ไขข้อมูลที่ไม่ถูกต้อง หรือ เพิ่มเติมข้อมูลที่ไม่สมบูรณ์

4. สิทธิในการลบข้อมูลส่วนบุคคล (right to erasure): ท่านมีสิทธิในการขอให้ร้านยาทำการลบข้อมูลของ ท่านด้วยเหตุบางประการได้

5. สิทธิในการระงับการใช้ข้อมูลส่วนบุคคล (right to restriction of processing): ท่านมีสิทธิในการ ระงับการใช้ข้อมูลส่วนบุคคลของท่านด้วยเหตุบางประการได้

6. สิทธิในการให้โอนย้ายข้อมูลส่วนบุคคล (right to data portability): ท่านมีสิทธิในการโอนย้าย ข้อมูลส่วนบุคคลของท่านที่ท่านให้ไว้กับร้านยาไปยังผู้ควบคุมข้อมูลรายอื่น หรือ ตัวท่านเองด้วยเหตุบาง ประการได้

7. สิทธิในการคัดค้านการประมวลผลข้อมูลส่วนบุคคล (right to object): ท่านมีสิทธิในการคัดค้านการ ประมวลผลข้อมูลส่วนบุคคลของท่านด้วยเหตุบางประการได้

*ท่านสามารถติดต่อมายังร้านยาได้ เพื่อดำเนินการยื่นคำร้องขอดำเนินการตามสิทธิข้างต้น*

**12. การเปลี่ยนแปลงนโยบายคุ้มครองข้อมูลส่วนบุคคล**

ร้านยา อาจทบทวนและเปลี่ยนแปลงนโยบายการคุ้มครองข้อมูลส่วนบุคคลในอนาคตเพื่อพัฒนาให้เกิดการคุ้มครองข้อมูลส่วนบุคคลที่ดีขึ้น โดยร้านยา จะประกาศให้ท่านทราบทุกครั้งที่มีการเปลี่ยนแปลงนโยบายดังกล่าว

**13. ช่องทางการติดต่อ**

ท่านสามารถติดต่อผู้ควบคุมข้อมูล สอบถามหรือใช้สิทธิใดๆ ที่เกี่ยวข้องกับข้อมูลส่วนบุคคล ได้ที่ ( ร้านฯ ) <*ช่องทางการติดต่อที่สามารถกำหนดภายหลัง*> และทางอีเมล <*email address*>เลขที่ xxx เบอร์โทรศัพท์ XXXX